open-index/open-wikipedia-markdown huggingface dataset:
Ammoniumvetysulfaatti

**Ammoniumvetysulfaatti** eli **ammoniumbisulfaatti** (NH4HSO4) on ammonium- ja vetysulfaatti-ionien muodostama epäorgaaninen ioniyhdiste. Ainetta käytetään eräissä hiustenmuotoilutuotteissa ja katalyyttinä.

## Muodostuminen
Ammoniumsulfaattia muodostuu  ammoniakin ja rikkihapon välisellä reaktiolla, kun ammoniakkia on alimäärin.
:NH3 + H2SO4 → NH4HSO4

Ammoniumvetysulfaattia muodostuu myös puhdistettaessa teollisuuden savukaasuista rikkitrioksidia ja typen oksideja. Muodostuva ammoniumvetysulfaatti voi haitata katalyyttien toimintaa. Yhdistettä syntyy myös valmistettaessa metyylimetakrylaattia perinteisillä prosesseilla. Tällöin muodostunut ammoniumvetysulfaatti muutetaan yleensä rikkihapoksi ja uudelleen käytettäväksi.

## Lähteet
Tomas Northug

**Tomas Northug** (s. 19. huhtikuuta 1990) on norjalainen uransa lopettanut maastohiihtäjä. Hän edusti seuratasolla Strindheim IL:ää. Hänen veljensä Petter Northug ja Even Northug ovat myös hiihtäjiä.

Northug on saavuttanut nuorten MM-kilpailuissa kaksi kultamitalia ja yhden pronssimitalin. Kultamitalit tulivat Hinterzartenissa vuonna 2010, kun hän voitti sprintin ja oli mukana Norjan kultaa voittaneessa viestijoukkueessa. Vuoden 2009 kisoissa hän sai pronssia viestistä. Falunin MM-kilpailuissa 2015 hän oli perinteisen hiihtotavan sprintissä kuudes.

Maastohiihdon maailmancupissa Northug kilpaili ensimmäisen kerran Drammenin sprintissä maaliskuussa 2010. Kilpailussa hän sijoittui 30:nneksi. Kymmenen parhaan joukkoon hän sijoittui ensimmäisen kerran Asiagon perinteisen hiihtotavan sprintissä joulukuussa 2013 oltuaan kymmenes. Ensimmäisen palkintosijansa hän saavutti voittaessaan Otepään perinteisen hiihtotavan sprintin tammikuussa 2015. 

Northug lopetti uransa keväällä 2017.

## Lähteet
Shake It Up

**Shake It Up** on Disney Channelilla esitettävä tilannekomediasarja. Se kertoo kahdesta 13-vuotiaasta tytöstä, Rockysta (Zendaya) ja Cecestä (Bella Thorne), jotka ovat parhaita ystävyksiä sekä lahjakkaita tanssijoita. He pääsevät mukaan televisio-ohjelmaan nimeltä *Shake It Up, Chicago!*, jossa he tanssivat joka lauantai. Sarjan tunnusmusiikin laulaa Selena Gomez yhdessä yhtyeensä The Scenen kanssa. Sarjassa ovat vierailleet mm. näyttelijät Mia Talerico, Maggie Wheeler, Bridgit Mendler ja Leigh-Allyn Baker.

## Hahmot
**Cecelia "CeCe" Jones:** CeCe on sisukas ja impulsiivinen indie-tyttö. Hän pukeutuu omaperäisesti. Hän on luonteeltaan kiivas, itsepäinen ja kilpailuhenkinen, eikä hän suhtaudu suopeasti auktoriteetteihin. CeCe on luonnollinen johtaja ja välillä itsekeskeinenkin, mutta toisinaan myös epävarma. Hän on tanssinut koko ikänsä ja haluaisi siitä itselleen ammatin.CeCellä on myös lukihäiriö, joka vaikuttaa hänen koulunkäyntiinsä. 

**Raquel "Rocky" Blue:** Rocky on CeCen paras ystävä. Hänen tyylinsä on tyttömäinen. Rocky on älykäs, hauska ja herkkä, osoittaa tunteensa avoimesti eikä voi hyväksyä jos joku ei pidä hänestä. Hän on myös ajattelija, joka saa koulussa pelkkiä kiitettäviä, kun CeCe saa hädin tuskin tyydyttäviä. Rocky on ahkera ylisuoriutuja ja erittäin kiinnostunut pojista. Hän on CeCen kanssa sarjan päähenkilö.

**Deuce Martinez:** Deuce on siisti tyyppi, jolla on yhteyksiä. Hän on Rockyn ja CeCen katuviisas kaveri, joka uskottelee tietävänsä kaiken. Hänellä on sisäpiirin suhteita. Häneltä siis kannattaa kysyä, jos tarvitsee liput konserttiin. Deucella on myös tyttöystävä Dina (Ainsley Bailey).

**Flynn Jones:** CeCen pikkuveli Flynn voi näyttää söpöltä, mutta hän on myös viisas ikäisekseen, osaa kääntää tilanteen kuin tilanteen edukseen ja rakastaa pekonia, videopelejä ja isosiskonsa hermojen koettelemista.

**Ty Blue:** Rockyn isoveli Ty on siisti, muodikas ja sarkastinen. Hän on sulavaliikkeinen tanssiessaan ja vielä sulavampi naisten seurassa... tai niin hän ainakin kuvittelee.

**Gunther & Tinka:** Gunther ja Tinka Hessenheffer ovat kaksoset ja alun perin kotoisin pienestä vuoristomaasta (Heidän äitinsä olisi ollut seuraava hallitsija, ellei olisi nainut heidän isäänsä), jonka nimeä on mahdoton ääntää. He puhuvat voimakkaalla korostuksella ja tykkäävät pitää kimaltavia vaatteita, joten he eivät todellakaan sulaudu joukkoon. He ovat Rockyn ja CeCen "ystävä-vihollisia" Shake It Up, Chicago! -ohjelmassa ja koulussa.

## Rooleissa

## Levytykset
* 2011: *Shake It Up: Break It Down*
* 2011: *Shake It Up: Dance Dance* (Europe Version)
* 2012: *Shake It Up: Live 2 Dance*
* 2012: *Shake It Up: Made In Japan EP*
* 2013: *Shake It Up: I Love Dance*

## Vierailut
*Shake It Up* vieraili sarjan *[[Onnea matkaan, Charlie!]]*
toisella kaudella.

## Aiheesta muualla
*Ohjelman kotisivu
*Shake It Up the Disney Finland
Vuolijoen kirkonkylä

**Vuolijoen kirkonkylä** on Kajaanin kaupungissa sijaitseva kylä ja taajama Vuolijoen suuralueella. Taajama oli aiemmin vuoden 2006 lopussa lakkautetun Vuolijoen kunnan kuntakeskus ja kirkonkylä. Taajama sijaitsee noin 45 kilometriä Kajaanin keskustasta länteen. Kylä on saanut nimensä sen läpi virtaavasta samannimisestä joesta.

Taajamassa sijaitsee muun muassa vuonna 1906 valmistunut Josef Stenbäckin suunnittelema harmaakivinen kansallisromanttistä tyyliä edustava ''Kristuksen tulemisen kirkko'', joka on Kainuun ainoa kivikirkko.

Kylän tärkein tieyhteys on seututie 879. 

Vuolijoen koulu antaa perusopetusta ja päiväkoti esiopetusta.

## Lähteet
Vuolijoki (täsmennyssivu)

**Vuolijoki** voi tarkoittaa seuraavia:

* Vuolijoki, Suomen entinen kunta
* Vuolijoki, entisen Vuolijoen kunnan kuntakeskus, nykyinen Kajaanin kaupungin taajama
* Vuolijoki, suuralue Kajaanin kaupungissa.
* Vuolijoki on joki, joka laskee Oulujärven etelärantaan
* Vuolijoki, kylä Hauholla
* Vuolijoki, Aarno Karimon mukaan Volgan suomalaisugrilainen alkunimitys.

## Sukunimi
* Hella Wuolijoki, alk. *Ella Murrik* (1886–1954), suomalais-virolainen kirjailija ja poliitikko, Sulo Wuolijoen puoliso
* Jaakko Wuolijoki (tekniikan tutkija) (1914–1982), tekniikan tutkija ja koneenrakennusopin professori, Wäinö Wuolijoen poika
* Jaakko Wuolijoki (s. 1993), näyttelijä ja muusikko.
* Juha Wuolijoki (s. 1969), elokuvaohjaaja, Jukka Wuolijoen poika
* Juho Wuolijoki (1843–1911), ratsutilallinen ja talonpoikaissäädyn valtiopäiväedustaja
* Jukka Wuolijoki (s. 1944), juristi, Valtiokonttorin pääjohtaja 1992–2008, Wäinö Wuolijoen pojanpoika
* Serafina Wuolijoki, o.s. Lagervik (1851–1939), ratsutilan emäntä, Juho Wuolijoen puoliso
* Sulo Wuolijoki (1881–1957), asianajaja, toimittaja ja poliitikko, Juho ja Serafina Wuolijoen poika
* Wäinö Wuolijoki (1872–1947), poliitikko ja ministeri, Juho ja Serafina Wuolijoen poika
* Vappu Tuomioja, o.s. Wuolijoki (1911–1998), kirjailija, Wäinö ja Hella Wuolijoen tytär.
33 Polyhymnia

**33 Polyhymnia** on päävyöhykkeen asteroidi. Sen löysi Jean Chacornac 28. lokakuuta 1854. Asteroidi on läpimitaltaan  ja sen pyörähdysaika akselin ympäri on . Asteroidin massa on  kilogrammaa.

Laskelmien mukaan on esitetty, että asteroidi voi koostua hyvin tiheästä materiaalista.

Asteroidi nimettiin kreikkalaisen mytologian pyhän laulun ja kaunopuheisuuden muusan Polyhymnian mukaan.

## Lähteet
*NASA:n JPL 

### Viitteet
Astypalaia (mytologia)

**Astypalaia** (, ) oli kreikkalaisessa mytologiassa Foiniksin ja Perimeden tytär ja Europen sisar. Hän synnytti kaksi poikaa suhteesta Poseidonin kanssa: Ankaioksen, josta tuli Samoksen kuningas ja Eyropyloksen, josta tuli Kosin kuningas. Astypalaian saaren selitettiin saaneen nimensä hänen mukaansa.

## Lähteet
34 Circe

**34 Circe** on suuri, mutta hyvin tumma päävyöhykkeen asteroidi. Sen löysi Jean Chacornac 6. huhtikuuta 1855. Asteroidin läpimitta on noin  ja sen pyörähdysaika akselin ympäri on .

Asteroidi nimettiin Kirken, kreikkalaisen mytologian hahmon, mukaan.

## Lähteet
*NASA:n JPL 

### Viitteet
Tummaluppo

**Tummaluppo** eli **mustaluppo** (*Bryoria fuscescens*) on jäkälä, joka kasvaa puiden oksilla roikkuvana. Sen leväosakas on viherlevä (*Trebouxia*).

## Levinneisyys
Tummaluppo on yleinen koko Suomessa. Lajia esiintyy myös laajasti muualla Euroopassa ja Pohjois-Amerikassa.

## Muuta
Tummaluppo on poroille talviaikaan tärkeää ravintoa. Lajia on usein vaikea erottaa harsuluposta (*Bryoria glabra*).
Tummalupon jäkäläaineena eli sekundaarisena aineenvaihduntatuotteena esiintyy fumaariprotoketraarihappoa (C22H16O12).

## Lähteet
* 

### Viitteet

## Aiheesta muualla
* Laji.fi: Tummaluppo (''Bryoria fuscescens'')
* Luopioisten kasvisto: Tummaluppo (''Bryoria fuscescens'')
* UniProt: Taxonomy - ''Bryoria fuscescens'' 
* Global Biodiversity Information Facility (GBIF): ''Bryoria fuscescens'' 
* Consortium of Lichen Herbaria: ''Bryoria fuscescens'' 
* Fungi of Great Britain and Ireland: ''Bryoria fuscescens'' 
* Italic 7.0, The Information System on Italian Lichens: ''Bryoria fuscescens'' 
* PheroBase: Semiochemicals of ''Bryoria fuscescens''
36 Atalante

**36 Atalante** on melko suuri, mutta hyvin tumma päävyöhykkeen asteroidi. Sen löysi Hermann Goldschmidt 5. lokakuuta 1855. Asteroidi nimettiin Atalanten, kreikkalaisen mytologian hahmon, mukaan.

## Lähteet
*NASA:n JPL
Kevin McHale (näyttelijä)

**Kevin Michael McHale** (s. 14. kesäkuuta 1988 Plano, Texas, Yhdysvallat) on yhdysvaltalainen näyttelijä, laulaja ja tanssija. 

## Ura
Kevin McHale on kotoisin Planosta, Texasista. Hän muutti Los Angelesiin luodakseen uraa näyttelijänä ja tanssijana. McHale sai ensimmäisen televisioroolinsa sarjasta *[[All That (televisiosarja)|All That]]* vuonna 2005. Tämän jälkeen hän vieraili televisiosarjoissa *[[Konttori (yhdysvaltalainen televisiosarja)|Konttori]]*, *[[Zoey 101]]* ja *[[True Blood]]*. Hän on esittänyt Artie Abramsia musikaalisarjassa *[[Glee]]* vuodesta 2009. McHalen *Gleen* roolihenkilö Artie käyttää pyörätuolia, mutta McHale itse on toiminut tosielämässä tanssijana. McHale esiintyi Katy Perryn "Last Friday Night (T.G.I.F.)" -musiikkivideolla  

McHale kuului aikaisemmin R&B-yhtyeeseen NLT. Yhtye hajosi vuonna 2009. 

## Filmografia

## Lähteet

## Aiheesta muualla

* 
* Kevin McHale TV.com-sivustolla 
* Fox - Glee - Kevin McHale
43 Ariadne

**43 Ariadne** on päävyöhykkeen asteroidi. Sen löysi Norman Robert Pogson 15. huhtikuuta 1857. Asteroidi on kallistunut lähes 105° asteen kulmaan.

43 Ariadne luokitellaan S-tyypin asteroideihin.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . 

Asteroidi on nimetty kreikkalaisen mytologian hahmon Ariadnen mukaan.

## Lähteet
Endoteliini

**Endoteliinit** ovat verisuonten endoteelisolujen tuottamia peptidihormoneja, jotka aiheuttavat verisuonten sileiden lihassyiden supistumista. Endoteliinit osallistuvat verenkierron paikalliseen säätelyyn (autoregulaatio eli itsesäätely). Endoteliineja on kolme muotoa, ET-1, 2 ja 3, jotka kaikki koostuvat 21 aminohaposta. Endoteliini syntyy preproendoteliinista. Endoteliinin estäjänä toimii esimerkiksi bosentaani.

## Lähteet

## Aiheesta muualla
* PubChem: Endothelin 
* DrugBank: Endothelins 
* Cleveland Clinic: Endothelin 
* National Center for Biotechnology Information (NCBI): Physiology, Endothelin
Statue

**Statue** voi tarkoittaa ainakin seuraavia:

* Statue, rockin SM-kilpailun vuonna 1989 voittanut heviyhtye
* *[[Patsas (elokuva)|Patsas]]* (engl. *The Statue*), Rod Amateaun ohjaama brittiläinen komediaelokuva vuodelta 1971
* *[[La statue]]*, Ernest Reyerin vuonna 1861 ensiesitetty ooppera.
Kokalos

**Kokalos** () oli kreikkalaisessa mytologiassa sisilialaisen Kamikoksen kuningas. Hän otti vastaan kuningas Minosta pakenevan Daidaloksen sen jälkeen kun tämä saapui lentäen Sisiliaan menetettyään matkalla poikansa Ikaroksen.

Minos etsi Daidalosta jokaisesta maasta mukanaan kierresimpukan kuori luvaten suuren palkkion sille, joka pystyy vetämään langan simpukan läpi. Hän saapui Kamikoksen hoviin, jossa Kokalos otti haasteen vastaan lupautuen suorittamaan tehtävän. Kokalos antoi simpukan Daidalokselle, joka kiinnitti langan muurahaiseen ja antoi sen kulkea simpukan läpi. Kun Minos sai kuulla tehtävän ratkaistuksi, hän ymmärsi Daidaloksen olevan ratkaisun takana ja vaati Kokalosta luovuttamaan tämän itselleen. Kokalos suostui tähän, mutta antoi surmata Minoksen kiehuvalla vedellä tämän ollessa kylvyssä ennen luovutusta.

## Lähteet
Ringel

**Ringel** on muun muassa seuraavien henkilöiden sukunimi:

* Erwin Ringel (1921–1994), itävaltalainen lääkäri
* Ethan Ringel (s. 1994), yhdysvaltalainen moottoriurheilija
* Julius Ringel (1889–1967), saksalainen vuoristojääkärikenraali
Un kolmio

**Un kolmio** on teoria ja sitä kuvaava kaavio, joka osoittaa eräiden kaalien sukuun (*Brassica*) kuuluvien kasvilajien keskenäiset sukulaisuussuhteet. Teorian mukaan kolme tähän sukuun kuuluvaa lajia on risteytynyt keskenään siten, että niiden genomit ovat yhdistyneet, ja tällöin risteytymisten tuloksena on syntynyt kolme uutta lajia, joista kullakin on säilynyt alkuperäisten kantalajien genomit kokonaisuudessaan. Teoria esitettiin alun perin näiden lajien  kromosomien tutkimuksen perusteella, mutta myöhemmin sen ovat vahvistaneet myös DNA- ja proteiinitutkimukset.

Teorian esitti ensimmäisenä korealainen, Japanissa työskennellyt kasvi­tieteilijä Nagaharu U (alku­peräiseltä nimeltään Woo Jang-choon). Hän risteytti keskenään suvun diploidisia ja tetraploidisia lajeja ja totesi, että lajien kromosomistojen pariutuessa syntyi triploidisia muotoja.

## Kantalajit ja risteytymät
*Brassica*-sukuun kuuluu tärkeitä vihannes-, juures- ja öljykasveja. Niiden keskenäiset sukulaisuussuhteet ilmenevät oheisesta kaaviosta, jossa kantalajien genomeja on merkitty kirjaimilla AA, BB ja CC.  Näiden jäljessä oleva numero osoittaa lajin kromosomien lukumäärän siitepölyhiukkasessa tai munasolussa; kasvien muissa soluissa kromosomeja on kaksinkertainen määrä. Esimerkiksi peltokaalilla (*Brassica rapa*) on 20 kromosomia, paitsi munasoluissa ja siitepölyhiukkasissa 10, minkä vuoksi sille käytetään merkintää A - n=10 (tai AA  2n=20).

Kolme kantalajia ovat:

* **AA – 2n=2x=20**   – peltokaali (*Brassica rapa* eli *Brassica campestris*), jonka viljeltyjä muotoja ovat nauris, rypsi ja kiinankaali 
* **BB – 2n=2x=16**   – mustasinappi (*Brassica nigra*) 
* **CC – 2n=2x=18**   – kaali (*Brassica oleracea*), jonka viljeltyjä muotoja ovat esimerkiksi lehtikaali, keräkaali, kyssäkaali, ruusukaali, parsakaali ja kukkakaali

Kaikki nämä tunnetaan myös luonnonvaraisina kantamuotoina, ja ne on jo tuhansia vuosia sitten otettu viljelykseen. Mutta koska ne ovat toisilleen lähisukuisia, ne ovat aikoinaan voineet myös risteytyä keskenään, minkä nykyajan kasvinjalostajat ovat myös pystyneet keino­tekoisesti saamaan aikaan. Täten syntyneet lajit ovat allotetraploidisia, sillä niillä on säilynyt kantalajien kromosomistot kokonaisuudessaan. Risteytymisestä syntyneet lajit ovat:

* **AABB – 2n=4x=36**   – sareptansinappi (*Brassica juncea*), nauriin ja mustasinapin lajiristeymä
* **AACC – 2n=4x=38**   – lanttu ja rapsi (*Brassica napus*), kaalin ja nauriin lajiristeymä
* **BBCC – 2n=4x=34**   – etiopiansinappi (*Brassica carinata*), mustasinapin ja kaalin lajiristeymä

## Lähteet

### Kirjallisuutta
* N. U. *Genome analysis in Brassica with special reference to the experimental formation of B. napus and peculiar mode of fertilization.* Japanese Journal of Botany 7: 389–452 (1935).
39 Laetitia

**39 Laetitia** on kirkas päävyöhykkeen asteroidi. Sen löysi Jean Chacornac 8. helmikuuta 1856. 21. maaliskuuta 1998 tehtiin havaintoja asteroidin aiheuttamasta tähdenpeitosta.

Asteroidin läpimitta on noin  ja sen pyörähdysaika akselin ympäri on .

Asteroidi nimettiin roomalaisen mytologian hahmon mukaan.

## Lähteet
*NASA:n JPL 

### Viitteet
Keon Daniel

**Keon Kelly Daniel** (s. 16. tammikuuta 1987 Lambeau, Trinidad ja Tobago) on trinidadtobagolainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia.

## Seurajoukkueura

Daniel aloitti uransa TT Pro Leaguen United Petrotrinissa, jonka kanssa hän teki ammattilaissopimuksen elokuussa 2006. Kaudeksi 2009 hän siirtyi Caledonia AIA:han. Kotimaassaan pelatessaan hän kävi myös englantilaisten Manchester Unitedin ja West Ham Unitedin testissä.

Danielin ensimmäinen seurajoukkue Trinidad ja Tobagon ulkopuolella oli Puerto Rico Islanders kaudella 2010. Joukkue osallistui väliaikaiseen USSF Division 2 Professional Leagueen, jonka mestaruuden se voitti. Daniel pelasi runkosarjassa 16 ottelussa, joissa hän teki kaksi maalia.

Kaudeksi 2011 Daniel siirtyi sarjatasoa ylemmäs Major League Soccerin Philadelphia Unioniin. Hän debytoi MLS:ssä 2. huhtikuuta 2011 ottelussa Los Angeles Galaxyä vastaan.

## Maajoukkueura

Daniel sai ensimmäisen kutsunsa Trinidad ja Tobagon maajoukkueeseen vuonna 2007 ja kuului joukkueeseen saman vuoden CONCACAF Gold Cupissa. Maajoukkuedebyyttinsä hän teki 29. tammikuuta 2008 ystävyysottelussa Guyanaa vastaan. Hän oli neljällä maalillaan Trinidad ja Tobagon paras maalintekijä vuoden 2010 MM-kilpailuiden karsinnoissa.

## Lähteet

## Aiheesta muualla

* Keon Danielin esittely Major League Soccerin sivustolla 
* Keon Danielin esittely Soca Warriors Online -sivustolla
Energia Kuwaitissa

**Kuwaitissa energiaa** tuotetaan öljystä ja maakaasusta, ja kulutetaan teollisuudessa ja liikenteessä, etenkin yksityisautoiluun. 

Kuwaitilla on lähes kymmenesosa maailman tunnetuista öljyvaroista.  Kuwaitilla on myös huomattavia maakaasuvarantoja, lähes kaikki niistä on öljyvarojen yhteydessä.

Energiankulutus asukasta kohti vuonna 2022 oli 402 miljoonaa BTU:ta, maailman 195 valtion joukossa kuudenneksi suurinta.

Kuwaitin vuoden 2008 energian vienti oli 1&nbsp;452 TWh. 

## Energiantuotanto, tuonti ja  hiilidioksidipäästöt

## Öljy
Kuwait on yksi maailman kymmenestä suurimmasta öljyn tuottajasta, ja sen öljyvarannot ovat maailman kuudenneksi suurimmat. Öljy tuottaa 90&nbsp;% maan vientituloista ja 40&nbsp;% bruttokansantuotteesta. Valtion tavoitteena on vähentää öljyn osuutta ja lisätä kaasun osuutta energiantuotannossa.

## Lähteet
Energia Tanskassa

**Energia Tanskassa** kuvaa Tanskan energian tuotantoa, kulututusta ja jakelua. 

Tanskalla on omaa öljyä ja maakaasua, joita se tuottaa myös vientiin. 

Tanska on tuulivoiman käytössä maailman kärjessä, tuulivoiman osuus sekä sähkön tuotannosta että kokonaisenergiasta on maailman korkein.

## Tuotanto
Öljyn ja maakaasun tuotanto Pohjanmerellä alkoi vuonna 1972, maa on ollut nettoviejä vuodesta 1997 ja fosiiliset polttoaineet tuottavat merkittävän osan maan bruttokansantuotteesta. Tanska  on päättänyt ilmastosyistä luopua Pohjanmeren öljy- ja kaasuvarojensa käytöstä vuoteen 2050 mennessä, ja kieltänyt uusien esiintymien etsimisen.

## Kulutus
Energiankulutus Tanskassa vuonna 2019 on 124,163 miljoonaa BTU henkeä kohti - maailmassa sijalla 43.
Rakennusten lämmitykseen menee lähes puolet kulutetusta energiasta, kaksi kolmannesta siitä asuinrakennuksissa. Liikenteeseen kuluu yli neljännes. Maassa on vähemmän runsaasti energiaa käyttävää teollisuutta kuin muissa Pohjoismaissa, mikä alentaa henkeä kohti käytetyn energian määrää.

## Sähkö
Vuonna 2020 Tanskan sähköntuotantokapasiteetista 57% oli tuulivoimaa, 23% biopolttoaineilla ja 15% fossiilisilla (11% kivihiilellä ja 4% maakaasulla) tuotettua sähköä ja 4% aurinkovoimaa. Maan sähköverkko muodostuu kahdesta lähes itsenäisestä osasta, Itä-Tanskan verkko on synkronoitu Pohjoismaiden ja Länsi-Tanskan verkko Manner-Euroopan kanssa. Tuulivoiman suurta osuutta kompensoidaan heikkotuulisina jaksoina  Norjasta tuotavalla vesivoimalla.

Kuluttajien maksama sähkön hinta vuoden 2021 alkupuoliskolla oli Euroopan toiseksi korkein, vain Saksassa sähkö oli kalliimpaa.

## Lähteet

## Aiheesta muualla
* Kuukausi- ja vuositilastot  Danish Energy Agency
Trump International Hotel and Tower

**Trump International Hotel and Tower** voi viitata ainakin seuraaviin pilvenpiirtäjiin:
* Trump International Hotel and Tower (New York City)
* Trump International Hotel and Tower (Chicago)
* Trump International Hotel and Tower (Honolulu)
* Trump International Hotel and Tower (Vancouver)
* Trump International Hotel and Tower (Dubai)
Australian Protectionist Party

**Australian Protectionist Party** (**APP**, ) on australialainen kansallismielinen oikeistopuolue, joka perustettiin vuonna 2007. Puolue kannattaa protektionismia ja nationalismia.

Puolue vastustaa mm. monikulttuurisuutta, koska se "tuhoaa Australian".

## Lähteet

## Aiheesta muualla
* http://www.protectionist.net/
Kolmiodraama EP

__NOTOC__
**Kolmiodraama EP** on rap-yhtye Kolmiodraaman heinäkuussa 2008 julkaistu omakustanne EP. Levystä tuli myyntiin 200 kappaleen erä ja se julkaistiin vain vinyylinä. Skrätsit levylle teki Eemo1, joka myös miksasi levyn. Kansitaiteesta vastaa Juuso Hurri.

## Kappaleet
### A-puoli

### B-puoli

## Vierailevat muusikot
* Eemo1 – skrätsit
* Juha Leikkainen – sähkökitara (kappale ”Työmiehen arkee ’007”)
* M-päri – saksofoni, kitara (kappale ”Viideltä saunaan, kuudelta putkaan”
Lauer

**Lauer** on seuraavien henkilöiden sukunimi:

* Hilde Lauer (s. 1943), romanialainen meloja
* Martin Lauer (1937–2019), saksalainen yleisurheilija 
* Matthew "Matt" Todd Lauer (s. 1957), yhdysvaltalainen juontaja.
Shane O’Connor (alppihiihtäjä)

**Shane O'Connor** (s. 15. marraskuuta 1973 Dublin) on irlantilainen entinen alppihiihtäjä.

O'Connor osallistui MM-kisoihin ensimmäistä kertaa vuonna 1993. Tuolloin hän kilpaili pujottelussa, jossa hän oli 48. O'Connor oli mukana kisoissa seuraavan kerran kymmenen vuoden tauon jälkeen St. Moritzissa 2003, jossa hän sijoittui pujottelussa 56:nneksi ja suurpujottelussa 70:nneksi. Hän oli samoissa lajeissa 52. ja 67. Bormion kisoissa 2005. O'Connor sijoittui pujottelussa 46. ja suurpujottelussa 53. Åressa 2007. Hän kilpaili Val d'Isèren MM-kisoissa 2009 vain pujottelussa, jossa hän sijoittui 47:nneksi. O'Connor päätti uransa Vancouverin olympialaisiin 2010. Hän oli noissa kisoissa pujottelussa 45. jättäen taakseen kolme muuta maaliin päässyttä kilpailijaa.

## Lähteet
Kanadanluppo

**Kanadanluppo** (*Bryoria fremontii*) on tummanruskea, karvankaltainen jäkälä joka kasvaa roikkuvana puissa. Se on arka ilmansaasteille.

## Levinneisyys
Esiintymisaluetta on läntinen Pohjois-Amerikka, pohjoinen Eurooppa ja Aasia.

## Lähteet
* 
* ITIS: Bryoria fremontii 
* Lichen.com: Bryoria fremontii  

## Aiheesta muualla
* Laji.fi: Kanadanluppo (''Bryoria fremontii'')
* UniProt: Taxonomy - ''Bryoria fremontii'' 
* Global Biodiversity Information Facility (GBIF): ''Bryoria fremontii'' 
* Consortium of Lichen Herbaria: ''Bryoria fremontii'' 
* Italic 7.0, The Information System on Italian Lichens: ''Bryoria fremontii''
Ti-Ti Nallen lauluja 1

__NOTOC__
**Ti-Ti Nallen lauluja 1** on vuonna 1989 ilmestynyt ensimmäinen Ti-Ti Nalle-lauluista koostettu studioalbumi. Solistina levyllä toimii Riitta Korpela, joka on myös säveltänyt ja sanoittanut albumille useita kappaleita. 

Osa albumille äänitetyistä lauluista esitettiin ensimmäistä kertaa jo vuonna 1989-1992 Yle TV2:n Pikku Kakkosessa esitetyssä Ti-Ti Nalle -sarjassa. Lisäksi albumin kappaleita on julkaistu vuonna 1994 ilmestyneellä VHS-videokasetilla *[[Ti-Ti Nallen taikarumpu]]*. Albumi on julkaistu C-kasettina, LP:nä ja CD:nä. 

## Kappaleet
Kaikki kappaleet kirjoittanut Riitta Korpela ja sovittanut Ari Kankaanpää, ellei toisin mainita.

### A-puoli
# 
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 

## Muusikot
* Riitta Korpela – laulu
* Jussi Halme – kosketinsoittimet
* Jukka Hänninen – haitari, puhaltimet
* Pertti Hurmalainen – basso 
* Ari Kankaanpää – akustiset ja sähkökitarat
* Tommi Rautiainen – lyömäsoittimet
* Matti Puurtinen – kosketinsoittimet (B1), syntetisaattorit ja ohjelmointi (A3, A7, A8)
* Mika Sundqvist – kitara, 5-kielinen kantele, basso ja perkussiot (A1)
* Juho-Antti Koiranen – laulu (B4)
* Heidi Hietala, Sanna Karonen, Carita Kestilä, Santtu Korpela, Vili-Petteri Korpela, Outi Mäkinen, Tero Tuomisto – Lauluyhtye Tuttilaulajat

### Tuotanto

* Ti-Ti Tuotanto / Riitta Korpela Ky – tuottaja 
* Mika Sundqvist – äänittäjä, miksaaja (MSL-studio, Lempäälä)
* Tapio Keskitalo – kannen suunnittelu
* Kuvakabinetti, Tampere – valokuvat 

## Lähteet
*Ti-Ti Nallen Lauluja 1 CD - Ti-Ti Kauppa

### Viitteet
Tummalupot

**Tummalupot** (*Bryoria*) ovat jäkäliä ja niitä esiintyy laajalti maailmassa. Niiden yhteyttävä osakas on viherlevä (*[[Trebouxia]]*). Tummalupot erotettiin viherlupoista (*Alectoria*) 1970-luvun keskivaiheilla.

## Ulkonäkö
Tummalupot ovat pensasmaisia, yleensä niissä on runsaasti ohuita haaroja. Useimmiten ne riippuvat puiden oksilla, mutta on myös pystyjä ja alustanmyötäisiä lajeja, jotka voivat kasvaa maassa. Väriltään tummalupot ovat vaaleanharmaita, vihertäviä, ruskeita tai mustia.

## Lajeja
* Tummaluppo (*Bryoria fuscescens*)
* Aarniluppo (*Bryoria nadvornikiana*)
* Harmaaluppo (*Bryoria capillaris*) 
* Kanadanluppo (*Bryoria fremontii*)
* Lapinluppo (*Bryoria simplicior*)
* Tupsuluppo (*Bryoria furcellata*) 

## Lähteet
* 

### Viitteet

## Aiheesta muualla
* Laji.fi: Tummalupot (''Bryoria'')
* UniProt: Taxonomy - ''Bryoria'' 
* Global Biodiversity Information Facility (GBIF): ''Bryoria'' 
* Consortium of Lichen Herbaria: ''Bryoria'' 
* PheroBase: Semiochemicals of Genus ''Bryoria''
Belaja

**Belaja** (, , ) on Volgan vesistöön kuuluvan Kaman vasemmanpuoleinen sivujoki Euroopan-puoleisen Venäjän itäosassa, enimmäkseen Baškortostanin tasavallan alueella. Joki on 1&nbsp;430 kilometrin pituinen ja Kaman sivujoista suurin.

Belaja saa alkunsa Baškortostanissa Uralvuoriston eteläosassa, Iremel-massiivin itäpuolelta. Se virtaa aluksi lounaaseen ja muuttaa sitten suuntansa pohjoiseen Kumertaun pohjoispuolella. Se laskee muiden muassa Salavatin, Sterlitamakin ja Ufan suurkaupunkien läpi. Ufassa jokeen yhtyvät Ufajoen ja Djoman vedet. Joki jatkaa juoksuaan luoteeseen vahvasti meanderoiden ja laskee Kamajokeen padottuun Nižnekamskin tekojärveen Baškortostanin ja Tatarstanin rajalla.

Pääkaupunki Ufan, Salavatin ja Sterlitamakin lisäksi joen varrella sijaitsee suuri osa muistakin Baškortostanin kaupungeista, kuten Blagoveštšensk, Belorečensk, Meleuz, Birsk, Išimbai, Agidel ja Djurtjuli.
## Lähteet
Mihailo Renžin

**Mihailo Renžin** (, ; s. 15. lokakuuta 1978 Sigulda, Latvian SNT, Neuvostoliitto) on israelilainen alppihiihtäjä. Hän edusti kauteen 2001&ndash;2002 saakka Ukrainaa.

Renžin on kilpaillut maailmancupissa yhteensä neljässä kilpailussa vuodesta 2003 lähtien, mutta ei ole päässyt kertaakaan 30 parhaan joukkoon. Hän osallistui MM-kisoihin ensimmäistä kertaa vuonna 2003, jolloin hän oli pujottelussa 49. ja suurpujottelussa 57. Renžin sijoittui Bormion MM-kisoissa 2005 samoissa lajeissa 42:seksi ja 51:seksi. Hän kilpaili pujottelussa ja suurpujottelussa Torinon olympialaisissa seuraavana vuonna. Renžin oli tuolloin suurpujottelussa 32. ja pujottelussa 37. Hän kilpaili vuoden 2007 MM-kisoissa vain pujottelussa, jossa hän sijoittui 28:nneksi. Renžin oli pujottelun 33. nopein ja sijoittui 60:nneksi suurpujottelussa Val d'Isèren kisoissa 2009. Hän oli Vancouverin olympialaisissa 2010 pujottelussa 35. ja suurpujottelussa 55.

## Lähteet
Geenitutkimus

**Geenitutkimus** on elollisten olioiden perintötekijöitä tutkiva tieteenala, jolla on nykyisin laaja sovellusalue. 

Geenitutkimuksen puolesta puhuu se havainto, että moniin lääketieteellisiin ongelmiin on löydettävissä ratkaisu vain geenitutkimuksella, tai että geenitutkimus on tehokkain tapa selvittää ongelma. Tärkein lääketieteellinen geenitutkimusprojekti on ihmisen genomiprojekti (). Geenitutkimuksen eettiset ongelmat ihmistutkimuksen yhteydessä ovat pitkälti samat kuin muussa lääketieteellisessä tutkimuksessa. (Kere 2002, s. 137–138.) 

Ihmistutkimuksen lisäksi geenitutkimuksen kohteita ovat mm. mikrobit, kasvit ja eläimet. 

Ihmistutkimuksissa geenitutkimuksen aihealueita ovat geenien ja sairauksien yhteys, geenihoidot (geenien siirto kudoksiin hoitotarkoituksessa), geenitestit diagnostisessa käytössä ja alkioon kohdistuvat kehitysbiologiset tutkimukset. (Kere 2002, s. 137.)

## Katso myös
* Biotekniikan neuvottelukunta
* Geeni
* Tutkimusetiikka

## Lähteet
*Kere, Juha. (2002). Geenitutkimukseen erityisiä ongelmia teoksesta *Tutkijan eettiset valinnat*. Karjalainen, Sakari, Launis, Veikko, Pelkonen, Risto & Pietarinen, Juhani (toim). Tampere: Gaudeamus.
Valmet 504

**Valmet 504** oli suomalaisen Valmetin valmistama takavetoinen traktori, joka oli uudistettu versio Valmet 502:sta. Se esiteltiin vuonna 1982 samoihin aikoihin Valmet 604:n kanssa. Traktoria valmistettiin vuosina 1982&ndash;1985. Väriltään Valmet 504 oli punainen.

## Tekniset tiedot
*Moottori: D27B, 2685 cm2
*Sylinteriluku: 3
*Teho: 49 hv @ 2300 r/min, 170 Nm @ 1300 r/min
*Vaihteet: 6+2
*Jarrut: kuivat levyjarrut
*Nostovoima: 1900 kg
*Polttoainesäiliö: 65 l
*Vetotapa: Takavetoinen

### Mitat
*Korkeus: 250 cm
*Pituus: 362 cm
*Akseliväli: 211 cm
*Massa: 2690 kg

## Lähteet
*Konedata.net &ndash; Valmet 504-604T
Koroibos (mytologia)

**Koroibos** () oli kreikkalaisessa mytologiassa Fryygian kuninkaan Mygdonin poika, joka saapui Troijan sodan aikana Troijan avuksi rakkaudesta prinsessa Kassandraan. Troijan ryöstön aikana hän vakuutti eräät kanssataistelijoistaan, mukaan lukien Aineiaan pukeutumaan vihollisen varusteisiin tekeytyäkseen tunnistamattomiksi. Koroibos sai surmansa, kun hän yritti estää Aiasta raiskaamasta Kassandraa. Hänet surmasi joko Peneleos, Diomedes tai Neoptolemos.

## Lähteet
Shane O’Connor

**Shane O’Connor** voi viitata ainakin seuraaviin irlantilaisiin henkilöihin:

* Shane O’Connor, alppihiihtäjä
* Shane O’Connor, jalkapalloilija
* Shane O’Connor, rugbypelaaja
* Shane O’Connor, darts-pelaaja
Dmitri Trelevski

**Dmitri Voldemarovitš Trelevski** (s. 14. marraskuuta 1983 Biškek) on kirgisialainen alppihiihtäjä.

Trelevski osallistui MM-kisoihin ensimmäistä kertaa vuonna 2005. Tuolloin hän keskeytti pujottelussa jo ensimmäisellä kierroksella, mutta oli Åren kisoissa 2007 samassa lajissa 45., jonka lisäksi hän sijoittui suurpujottelussa 55:nneksi. Trelevski oli pujottelussa 58. Val d'Isèren MM-kisoissa 2009. Hän toimi Vancouverin olympialaisissa 2010 maansa lipunkantajana avajaisissa. Trelevski sijoittui kisoissa suurpujottelussa 76:nneksi, mutta keskeytti pujottelussa ensimmäisellä kierroksella. Hän ei saanut kummastakaan lajista sijoitusta Garmisch-Partenkirchenin MM-kisoissa 2011.

## Lähteet
Brijunin kansallispuisto

**Brijunin kansallispuisto** on yksi Kroatian kahdeksasta kansallispuistosta. Puisto sijaitsee Pulan luoteispuolella, Brijunin saaristossa, joka on ollut korkea-arvoisten lomapaikka Itävallan aatelista Titoon asti. Niinpä siellä on historiallisia rakennuksia antiikin Rooman aikaisesta huvilasta alkaen. Kansallispuisto perustettiin vuonna 1983.

Kansallispuisto käsittää Brijunin saariston 14 saarta ja niitä ympäröivän merialueen. Sen kokonaispinta-ala on 33,95 neliökilometriä, josta maata on 7,43 neliökilometriä ja merta 26,52 neliökilometriä. Puistossa on tavattu 680 kasvilajia ja 150 lintulajia.

Puistossa elää rusakoiden lisäksi kuusipeuroja, aksishirviä ja mufloneita, jotka polveutuvat 1900-luvun alun siirtoistutuksista.

## Lähteet

## Aiheesta muualla

*Kansallispuiston viralliset sivut 
*Valokuvia kansallispuistosta
Li Lei

**Li Lei** voi viitata ainakin seuraaviin henkilöihin:

* Li Lei, kiinalainen alppihiihtäjä
* Li Lei, kiinalainen keihäänheittäjä
* Li Lei, kiinalainen softballpelaaja
* Li Lei, kiinalainen baseballpelaaja
Kornatin kansallispuisto

**Kornatin kansallispuisto** on yksi Kroatian kahdeksasta kansallispuistosta. Puisto sijaitsee Dalmatian pohjoisosassa.
Se julistettiin kansallispuistoksi vuonna 1980. Puiston pinta-ala on 220 neliökilometriä, ja siihen kuuluu 89 pientä saarta ja luotoa. Puiston maa-alueilta on tavattu 537 kasvilajia, kun taas vesikasvilajeja on löydetty 352 eri heimosta. Maissa eläviä eläimiä on vähän, mutta vesieläinten määrä on valtava. Niihin kuuluu koralleja, nilviäisiä, rapuja ja muita selkärangattomia sekä 410 lajia kaloja.
 
## Lähteet

## Aiheesta muualla
Lauri Apajalahti

**Lauri Einari Apajalahti** (vuoteen 1906 *Lindqvist*, 9. elokuuta 1892 Helsinki – 2. tammikuuta 1964 Helsinki) oli helsinkiläisen Kallion seurakunnan kirkkoherra ja sitä ennen toimi Helsingissä Agricolan ja Johanneksen seurakunnissa. Vuodet 1945–1951 hän oli Tampereen tuomiokapitulin asessori. 

Apajalahdella ja hänen puolisollaan Eeva Bertha o.s. Tulenheimolla (vuoteen 1906 Thulé) oli kuusi lasta.  Heidän lapsensa olivat Samuli, Juhani, Elina, Heikki, Eero ja Markku Apajalahti.

Koulutukseltaan Apajalahti oli teologian tohtori. Hän oli Helsingin lääninrovasti ja valvoi kirkkomusiikin osastoa Sibelius-akatemiassa. 

## Julkaisut
*Piirteitä Paavalin Kristus-mystiikasta: tutkielma. Suomalainen teologinen kirjallisuusseura, 1926. Sarja: Suomalaisen teologisen kirjallisuusseuran julkaisuja, ISSN 0356-9349; 14
*Ilmoitus ja historia Schleiermacherin jälkeisessä teologiassa: dogmaattinen tutkielma, 1939.
*Rukoileva kirkko: rukouksia ja Raamatunlukua vuoden joka päivälle, toim. Lauri Apajalahti. WSOY, 1950.
*Piireitä Paavalin Kristus-mystiikasta, 1926, viite sivulla 811., Aapeli Saarisalo, Raamatun sanakirja, 1965, viides painos

## Lähteet
* Agathon Meurmanin sukukunta II
* Elävä kivi, Helsinki 1965, Pohjois-Karjalan kirjapaino Oy
### Viitteet
Scream (Ozzy Osbournen albumi)

**Scream** on Ozzy Osbournen vuonna 2010 julkaisema yhdestoista studioalbumi. Albumi on Osbournen ensimmäinen, jossa esiintyvät kitaristi Gus G. ja rumpali Tommy Clufetos, jotka korvasivat kitaristi Zakk Wylden ja rumpali Mike Bordinin. Albumilla esiintyy myös kosketinsoittaja Adam Wakeman, joka on työskennellyt Osbournen kanssa kiertuemuusikkona vuodesta 2004. Albumi äänitettiin Osbournen kotistudiossa "The Bunkerissa" Los Angelesissa Kaliforniassa. 

Albumi ylsi Suomen virallisen listan sijalle 3.

## Kappaleet
Kaikki kappaleet kirjoittanut Ozzy Osbourne ja Kevin Churko, ellei toisin mainittu.

#  (Ozzy Osbourne, Kevin Churko, Adam Wakeman
# 
# 
# 
#  (Osbourne, Churko, Wakeman)
# 
#  (Osbourne, Churko, Wakeman)
# 
#  (Osbourne, Churko, Wakeman)
# 
#  (Osbourne, Churko, Wakeman)

## Kokoonpano
* Ozzy Osbourne – laulu
* Gus G. – kitara
* Rob Nicholson – bassokitara
* Tommy Clufetos – rummut, lyömäsoittimet
* Adam Wakeman – kosketinsoittimet

## Arviot
* Allmusic: 
* Imperiumi: 6+/10 Viitattu 3.8.2021.
* Kaaoszine: 
* Metacritic: 63/100
* Soundi: 

## Lähteet

## Aiheesta muualla
* MTVuutiset.fi – Ozzy Osbourne: Scream
* 
*
Chirine Njeim

**Chirine Njeim** (; s. 4. lokakuuta 1984 Beirut) on libanonilainen alppihiihtäjä. Hän edustaa seuratasolla Faraya Mzaar Ski Clubia.

Njeim osallistui olympialaisiin ensimmäistä kertaa Salt Lake Cityssä 2002. Tuolloin hän myös toimi maansa lipunkantajana kisojen avajaisissa. Njeim oli pujottelussa 36. ja suurpujottelussa 45. Hän osallistui Torinon olympialaisissa 2006 neljään eri lajiin ja sai parhaan sijoituksensa pujottelusta, jossa hän oli 39. Njeim oli mukana myös Val d'Isèren MM-kisoissa 2009, muttei lähtenyt matkaan pujottelussa eikä suurpujottelussa. Hän oli maansa lipunkantaja jo toista kertaa Vancouverin olympialaisissa 2010. Njeim sijoittui kisoissa supersuurpujottelussa 37:nneksi eli toiseksi viimeiseksi maaliin päässeistä, jonka lisäksi hän oli 43. sekä pujottelussa että suurpujottelussa.

Njeim on kilpaillut myös kestävyysjuoksussa. Houstonin maratonilla 2016 hän juoksi ennätyksekseen 2.44.14 ja alitti samalla tulosrajan Rion kesäolympialaisiin.

## Lähteet
Frank Dancevic

**Frank Russell Dancevic** (s. 26. syyskuuta 1984 Niagara Falls) on kanadalainen tennispelaaja. Parhaimmillaan hän on ollut ATP-listan sijalla 65 syyskuussa 2007.

Dancevic aloitti tenniksen pelaamisen kahdeksanvuotiaana. Hän pelasi myös jalkapalloa ja jääkiekkoa ennen tennistä. Dancevic on kuulunut Kanadan Davis Cup -joukkueeseen vuodesta 2002. Hänen valmentajanaan toimii entinen tennispelaaja Martin Laurendeau.

Grand Slam -turnauksissa Dancevic on päässyt parhaimmillaan toiselle kierrokselle Australian avoimissa vuonna 2007, Wimbledonissa vuosina 2007 ja 2008 sekä Yhdysvaltain avoimissa vuonna 2013.

## Lähteet

## Aiheesta muualla

* Frank Dancevic profiili ATP:n kotisivuilla
Li Lei (alppihiihtäjä)

**Li Lei** (; s. 18. helmikuuta 1987 Harbin) on kiinalainen alppihiihtäjä.

Li osallistui MM-kisoihin ensimmäistä kertaa vuonna 2007. Tuolloin hän oli suurpujottelussa 59., mutta keskeytti pujottelussa ensimmäisellä kierroksella. Li kilpaili samoissa lajeissa myös Vancouverin olympialaisissa 2010. Hän oli pujottelussa 43. nopein ja sijoittui 75:nneksi suurpujottelussa. Li oli Garmisch-Partenkirchenin MM-kisoissa 2011 suurpujottelussa 99. ja keskeytti pujottelussa. Vuoden 2013 MM-kilpailuissa Schladmingissa hän keskeytti sekä pujottelussa että suurpujottelussa.

## Lähteet
Kristaps Zvejnieks

**Kristaps Zvejnieks** (s. 15. helmikuuta 1992 Riika) on latvialainen alppihiihtäjä. Hän edustaa seuratasolla SK Virsotnea.

Zvejnieks osallistui olympialaisiin ensimmäistä kertaa Vancouverissa 2010. Tuolloin hän oli pujottelussa 37. ja sijoittui suurpujottelussa 62:nneksi. Sotšissa 2014 hän sijoittui suurpujottelussa 43:nneksi ja keskeytti pujottelun. Zvejnieks osallistui samoihin lajeihin myös Garmisch-Partenkirchenin MM-kisoissa 2011. Hän oli kisoissa pujottelussa 36. ja suurpujottelussa 54. Hän sijoittui suurpujottelussa 38:nneksi Schladmingissa 2013 ja 37:nneksi Vailissa 2015. Pujottelun hän keskeytti kummissakin kisoissa. 

Zvejnieks osallistui viisi kertaa nuorten MM-kilpailuihin sijoittuen parhaimmillaan 2013 alppiyhdistetyssä kahdeksanneksi ja pujottelussa 14:nneksi. Universiadeissa 2013 hän oli pujottelussa kahdeksas.

Zvejnieks kilpaili maailmancupissa ensimmäisen kerran Schladmingin pujottelussa tammikuussa 2012. Ensimmäiset maailmancupin pisteensä hän saavutti tammikuussa 2016 oltuaan 26:s Santa Caterinan pujottelussa. Euroopan cupissa hän on sijoittunut parhaimmillaan kymmenenneksi Pozza di Fassan pujottelussa joulukuussa 2015.

Kristaps Zvejnieksin kolme veljeä kilpailevat myös alppihiihdossa ja heistä Miks Zvejnieks on edustanut Latviaa olympia- ja MM-kilpailuissa. Heidän äitinsä Jana Zvejniece edusti alppihiihdossa Neuvostoliittoa ja on sittemmin toiminut alppihiihtovalmentajana.

## Lähteet
Polydamas

**Polydamas** () oli kreikkalaisessa mytologiassa Panthoosin ja Frontiin poika sekä Hektorin, jonka kanssa hän oli syntynyt samana yönä, hyvä ystävä.

Troijan sodan aikana Polydamas oli yksi troijalaisten komentajista. Hän pyrki varovaisuuteen ja viisauteen taistelukentällä, mutta usein Hektor torjui hänen ehdotuksensa suosien itse suorempaa lähestymistapaa. Patrokloksen kuoleman jälkeen Polydamas neuvoi Hektoria perääntymään takaisin kaupunkiin peläten Akhilleen kostoa, mutta troijalaiset jäivät taistelukentälle Hektorin vastustettua ehdotusta. Tämä päätös johti Troijan tappioon ja Hektorin kaatumiseen.

Homeros ei kerro Polydamaan kohtaloa, mutta Diktys Kreetalaisen mukaan hänet surmasi Aias. 

## Lähteet
Rika Zaraï

**Rika Zaraï** (19. helmikuuta 1938 Jerusalem – 23. joulukuuta 2020) oli israelilais-ranskalainen laulaja-lauluntekijä. Hän lauloi hepreaksi, italiaksi, ranskaksi, espanjaksi ja saksaksi. 

Zaraïn ura käynnistyi, kun hän teki levtyssopimuksen ranskalaisen tuottaja Eddie Barclayn kanssa. Tämän Bel Air -levy-yhtiölle Zaraï levytti muun muassa israelilaisen kansanlaulun ”Hava nagilan.” Hän alkoi pian levyttämään myös Philips Recordsille, jolle hän teki hittikappaleet ”Casatchok” ja ”Alors je chante”. Zaraï joutui vuonna 1969 pahaan auto-onnettomuuteen, eikä hänen uskottu enää koskaan kävelevän. Hän palasi kuitenkin pian levyttämään ja teki seuraavana vuonna muun muassa kappaleet ”Tante Agathe”, ”Ma Poupée de France” ja ”Sans chemise, sans pantalon”.

Zaraï julkaisi urallaan viisi kultalevyä, mutta hän jätti musiikkialan vuonna 1983 ja keskittyi luontaistuotteisiin. Hän kirjoitti niistä joitakin kirjoja ja sai yrttejänsä myös tavarataloihin myytäväksi. Zaraïta syytettiin vuonna 1989 farmasian laittomasta harjoittamisesta. Vaikka syyte hylättiin, tapaus vaikutti merkittävistä Zaraïn julkisuuskuvaan.

Zaraï julkaisi vuonna 2000 covereita sisältäneen albumin ja vuonna 2006 elämäkerran. Hän juhlisti 50-vuotista uraansa laulajana julkaisemalla albumin *Quand les hommes*. *Anthologie 1960–1982* puolestaan julkaistiin vuonna 2013.

## Diskografia

* Hava nagila, 1960
* L'olivier, 1960
* Comme au premier jour, 1960
* Exodus, 1961
* Roméo, 1961
* Tournez manèges, 1963
* Elle était si jolie, 1963 
* Et pourtant, 1964
* Michaël, 1964
* Le temps, 1964
* Le temps des vacances, 1965
* Quand je faisais mon service militaire, 1965
* Prague, 1966
* Un beau jour je partirai, 1967
* Casatschock, 1969
* Alors je chante, 1969 
* 21 rue des amours, 1969
* Balapapa, 1970
* Tante Agathe, 1970
* Moi le dimanche, 1971
* Les jolies cartes postales, 1971
* Les beaux jours, 1972
* Les mariés de l'été, 1973
* C'est ça la France, 1973
* Ma poupée de France, 1975
* Sans chemise, sans pantalon, 1975
* Super skate, 1978
* Abanibi, 1978 
* Alléluia, 1979 
* Ami, 1980
* Hochana, 1985
* Sans rancune et sans regret, 1985
* La bonne santé, 1989
* Oriental hava, 2000
* Le temps des fleurs, 2000
* Chanson pour l'auvergnat, 2008

## Lähteet

## Aiheesta muualla
*
No Mercy (2004)

**No Mercy (2004)** oli showpaini pay-per-view (PPV) tapahtuma, jonka tuotti World Wrestling Entertainment (WWE). Se järjestettiin 3. lokakuuta, 2004 Continental Airlines Areenalla East Rutherfordissa, New Jerseyssä. Se oli viides vuosittainen No Mercy -tapahtuma. 

Yleisömäärä paikan päällä oli noin 10 000, ja tapahtumassa pidettiin ensimmäinen Last Ride -ottelu.

## Taustaa

No Mercyn main eventinä nähtiin John "Bradshaw" Layfield puolustamassa WWE-mestaruutta The Undertakeria vastaan Last Ride -ottelussa, missä vastustaja tulisi ajaa ulos lavalta. SummerSlamissa, JBL voitti The Undertakerin ja säilytti mestaruuden. Seuraavassa SmackDownissa, JBL:llä oli niskatuki, koska Undertaker oli heittänyt hänet hänet limusiinin päältä chokeslam -liikkellä. 26. elokuuta, SmackDownissa, yksi JBL:n palkallisista, Orlando Jordan puolusti WWE-mestaruutta JBL:n puolesta Undertakeria vastaan. Undertaker voitti ottelun diskauksella, muttei mestaruutta, koska mestaruudet ei vaihda käsiä, jos tulee diskatuksi tai ulos-lasketuksi. Kaksi viikkoa myöhemmin, SmackDownissa, brändin toimitusjohtaja, Theodore Long ilmoitti, että JBL tulisi puolustamaan mestaruuttaan No Mercyssä Undertakeria vastaan.

Yksi No Mercyn matseista oli John Cena vs. United States mestari, Booker T. SummerSlamissa, Cena voitti Bookerin ensimmäisessä "paras viidestä"-ottelussa. 26. elokuuta, SmackDownissa, toisen ottelun voitti Booker. Seuraavana iltana, house show'ssa, Booker voitti Cean jälleen. 16. syyskuuta, SmackDownissa, Cena voitti Bookerin ja teki ottelusarjasta 2-2 tasapelin. Seuraavalla viikolla ilmoitettiin, että viides ottelu pidettäisiin No Mercyssä. 

Tapahtumassa käytiin myös Kurt Anglen ja The Big Show'n välinen ottelu. 9. syyskuuta, SmackDownissa, Kurt kohtasi Eddie Guerreron Lumberjack -ottelussa. Ottelu päättyi kuitenkin ei-tulokseen, kun The Big Show sekaantui otteluun ja iski kumpaakin chokeslam -liikkeellä. Seuraavalla viikolla, Big Showlle annettiin kaksi sopimusta; yhden sopimuksen mukaan hän saisi haastaa Guerreron ja toisen mukaan hän saisi haastaa Anglen. Big Show allekirjoitti sopimuksen Eddie Guerreroa vastaan. Allekirjoituksen jälkeen, Angle ja Luther Reigns heittivät Eddien ulos kehästä ja aikoivat kätellä Show'ta. Show kuitenkin repi sopimuksen ja allekirjoitti sopimuksen Anglea vastaan No Mercyssä.

## Ottelut ja tulokset

## Tapahtuma kronologia

* Edellinen: SummerSlam (2004)
* Seuraava: Taboo Tuesday (2004)

## No Mercy kronologia

* Edellinen: No Mercy (2003)
* Seuraava: No Mercy (2005)

## Lähteet
*Viralliset sivut
Carlos Ruiz (guatemalalainen jalkapalloilija)

**Carlos Humberto Ruiz Gutiérrez** (s. 15. syyskuuta 1979 Guatemala, Guatemala) on guatemalalainen jalkapalloilija, pelipaikaltaan hyökkääjä. Hän edustaa kotimaansa sarjassa pelaavaa Municipalia. Hän on Guatemalan maajoukkueen kaikkien aikojen paras maalintekijä.

Ruiz tunnetaan yleisesti lempinimellä El Pescadito (), jonka hän sai jo teini-ikäisenä tavastaan livahtaa puolustajien ohi.

## Seurajoukkueura

Ruiz aloitti uransa kotikaupunkinsa Guatemalan seurassa Municipalissa 16-vuotiaana vuonna 1995. Vuonna 2000 hän käväisi kreikkalaisessa PAS Gianninassa, mutta palasi kuuden kuukauden jälkeen Municipaliin. Hän saavutti Municipalissa maansa mestaruuden keväällä 2000 ja syksyllä 2001.

Tammikuussa 2002 Ruiz siirtyi Pohjois-Amerikan Major League Soccerin Los Angeles Galaxyyn, jossa hän teki välittömän vaikutuksen kaudella 2002. Hän oli 24 maalillaan runkosarjan paras maalintekijä, ja hänet valittiin liigan arvokkaimmaksi pelaajaksi (*most valuable player*, *MVP*). Pudotuspeleissä hän teki kahdeksan maalia, joista viimeisin oli voittomaali MLS Cup -mestaruusottelussa New England Revolutionia vastaan. Kaudella 2003 Ruiz jakoi 15 maalillaan parhaan maalintekijän tittelin New Englandin Taylor Twellmanin kanssa.

Viikko ennen kauden 2005 alkua Ruiz siirtyi Dallasiin osana kauppaa, jossa Los Angeles hankki oikeudet Euroopasta takaisin MLS:ään palanneeseen Landon Donovaniin. Dallasissa hän vietti kolme kautta. Kaudeksi 2008 Ruiz palasi Los Angelesiin, mutta avausottelussa tullut polvivamma pilasi kauden heti alkuunsa. Kauden lopun hän vietti Torontossa.

Ruiz jätti MLS:n kauden 2008 jälkeen ja edusti sittemmin paraguaylaista Olimpiaa (2009), meksikolaista Pueblaa (2009–2010) ja kreikkalaista Arisia (2010–2011). Arisin kanssa hän pelasi myös Eurooppa-liigaa, jossa hän teki kolme maalia.

Helmikuussa 2011 Ruiz palasi kahden kauden tauon jälkeen MLS:ään, Philadelphia Unionin joukkueeseen. Hän oli kauden 2011 alkupuoliskolla joukkueen paras maalintekijä, mutta aika Philadelphiassa jäi lyhyeksi, sillä jo elokuussa 2011 hän siirtyi Meksikon toiseksi korkeimmalla sarjatasolla Liga de Ascensossa pelanneeseen Veracruziin.

## Maajoukkueura

Ruiz debytoi Guatemalan maajoukkueessa 18. marraskuuta 1998 ystävyysottelussa Meksikoa vastaan. Ensimmäisen maalinsa hän teki 19. maaliskuuta 1999 Keski-Amerikan-mestaruusturnauksessa El Salvadoria vastaan, ja sittemmin hän on noussut maajoukkueen kaikkien aikojen parhaaksi maalintekijäksi. Juan Carlos Platan aikaisemman 35 maalin ennätyksen hän rikkoi kesäkuussa 2008.

Ruiz on pelannut vuosien 2002, 2006 ja 2010 MM-kilpailuiden karsinnoissa 30 ottelua, joissa hän on tehnyt 24 maalia. MM-kilpailuihin Guatemala ei ole selvinnyt. Alueellisista mestaruusturnauksista hän on esiintynyt vuosien 2002, 2003, 2005, 2007 ja 2011 Pohjois-Amerikan-, Keski-Amerikan- ja Karibian-mestaruusturnauksessa (CONCACAF Gold Cup) sekä vuosien 1999, 2003 ja 2011 Keski-Amerikan-mestaruusturnauksessa (Copa Centroamericana, aiemmin UNCAF Nations Cup).

Ruiz osallistui myös futsalin MM-kilpailuihin vuonna 2000.

## Lähteet

## Aiheesta muualla

* Carlos Ruizin esittely Major League Soccerin sivustolla
Epoo

"**Epoo**" on suomalaisen rap-duon Jaren & VilleGallen ensimmäinen single heidän ensimmäiseltä studioalbumiltaan *[[Mustaa kultaa]]*. Kappale julkaistiin internetissä musiikkivideon kera 24. lokakuuta 2010, mutta kaupallisena singlenä digitaalisesti vasta 31. tammikuuta 2011. Singlen tuotannosta vastaa Coach Beats ja sen kertosäkeellä vierailee rap-artisti Heikki Kuula. Single julkaistiin Monsp Recordsin kautta.

Kappaleen sanoituksissa vastustetaan urheilusuoritusta parantavan erytropoietiinin (EPO) käyttöä.

## Musiikkivideo
Kappaleeseen pääasiassa Helsingin keskustassa kuvattu musiikkivideo on sanoitusten tapaan aiheeltaan urheilullinen. Musiikkivideolla tekevät cameonsa jääkiekkoilijat Jere Karalahti, Mikael Kurki ja Siim Liivik sekä rap-artisti ja musiikkituottaja Gee, joka on toinen kappaleen tuottaneen Coach Beats -duon jäsenistä.

## Lähteet
Nelisilmä

"**Nelisilmä**" on rap-duo Jaren & VilleGallen toinen single heidän ensimmäiseltä studioalbumiltaan *[[Mustaa kultaa]]*. Kappaleella vierailee rap-artisti Heikki Kuula ja sen tuotannosta vastaavat DJPP ja Vakiosäätäjä. Kappale sijoittui parhaimmillaan Suomen virallisen singlelistan sijalle 17 ja Finnish Dance Chartin sijalle seitsemän.

## Musiikkivideo
Kappaleesta on kuvattu musiikkivideo. Videolla Jare & VilleGalle pelaavat videopelejä ja kappaleella tehdään valintoja normaalin elämän ja pelaamisen välillä.

## Listasijoitukset

## Lähteet
George Abbot

**George Abbot** (19. lokakuuta 1562 – 5. elokuuta 1633) oli Canterburyn arkkipiispa ja Dublinin Trinity Collegen kansleri. Hän toimi opettajana Balliol Collegessa, Winchesterin tuomiorovastina ja kolmesti Oxfordin yliopiston varakanslerina, minkä jälkeen hänet nimitettiin vuonna 1609 Lichfieldin ja Coventryn piispaksi sekä kuukautta myöhemmin Lontoon piispaksi.

## Lähteet